SAITUALAH  e-DISTRICT TRAINING NI 2 CHHUNG AWH  NEIH A NI,"1359/2024-2025 Dated Saitual the 30th july 2024 : Vawiin khan Saitual District chhunga Common Service Centre(CSC) te ni hnih chhung awh tur e-District Training neih a ni a, he hun hi Dr Lalngura Tlau, Saitual Bawrhsapin hmanpuiin fuihna thu a sawi a, Pu Lalhluzuala, Manager, Marceiles Computer Institute(MCI) Saitual chu resource person niin training a pe a, Pu Malsawmkima Ralte,District Co-Ordinator/Manager,e-Governance chuan a telpui bawk. Vawiin training ah hian Saitual District chhunga CSC khaw 13 an tel thei a, ni hnihna ah CSC khaw 19 te training leh tur a ni. He training ah hian Dr Lalngura Tlau DC chuan thusawiin kalkhawmte chu duhsakna sang ber a hlan a, rilru thar nena theihtawp chhuah turin a sawm a, CSC in a ken tel hmasawnna tam tak chu mipuiten hriain dawng vek thei se a duhthu a sawiin kum 2024 chhunga 100% tlin ngei turin a sawm a ni. DC chuan CSC chungchang sawiin CSC chu hmasawnna tangkai tak a ni a,hun hmasa lamah chuan hmasawnna atana thil pawimawh tih nan inkalpawhna kawng tha a ngaih thin thu leh tunah chuan Digital Highway tih anih angin hmasawnna tam ber chu Digital online-a tih vek a tul a, Digital Online in a thlen lohna khua chu hmasawnna leh sawrkarin mipuite tana ruahmanna neihte a thleng chaklo thin a ni a ti. Signal/Network awm that lohna khua engemawzatah CSC awm tur chu lawmawm atih thu sawiin kalkhawmte hnenah mipui tana thawk an nih thu leh an hna chu langsar vut lo mah se mipuite hmasawnna thlen phakna tura thawhhlawk tak an nihzia inhrereng turin a chah bawk. Dristrict level ah hetianga training hi a van a rin thu leh a tul phawt chuan district hmasawna tur atan chuan insenso pawh a inhuam thu a sawi a, mipuite tana harsatna siam lutuklova rate pawh rualkhai thei ang bera ruahmanna siam turin a chah bawk. Saitual District ah Village Council 44 awmin leh khaw 40 ah kum 2023 khan CSC 20 a awm a, tunah chuan CSC pawh 36 awm tawhin CSC awmlohna khua pali .i.e Lailak, Dilkhan, Changzawl leh Chiahpui ah te nei tura hmalak mek a ni. Common Service Centre(CSC) atang hian Transport Department (Tax and License), Revenue Dept. (NGDRS/IGR Service), Edistrict (Common Certificate), PM-Kisan (Agriculture), PMIAY (Ayushman Bharat), Income Tax , NPS/PMJAY/PMSYM , PM Vishwakarma, Digital literacy Scheme (PMGDISHA), Other Educational Resource Services , Digilocker, Scholarships etc. te a tih theih a ni. Attachment Loading attachment...",Dated: 30 th Jul 24 2:28 PM,https://dipr.mizoram.gov.in/post/saitualah-e-district-training-ni-2-chhung-awh-neih-a-ni